DA Den Europæiske Unions Tidende C 302/24

Offentliggørelse af ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2012/C 302/14

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM ÆNDRING

RÅDETS FORORDNING (EF) Nr. 510/2006

ANSØGNING OM ÆNDRING I HENHOLD TIL ARTIKEL 9

»MIEL DE LA ALCARRIA«

EF-Nr.: ES-PDO-0117-0079-22.09.2010

BGB ( ) BOB ( X )

1. Afsnit i varespecifikationen, som berøres af ændringen:

—  Produktets betegnelse — ☒ Varebeskrivelse — ☒ Geografisk område — ☒ Bevis for oprindelse — ☒ Produktionsmetode — ☒ Tilknytning — ☒ Mærkning — ☒ Krav i nationale bestemmelser — ☒ Andre (kontrolinstans)

2. Type ændring(er):

— ☒ Ændring af enhedsdokument eller resuméark —  Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

3.1. Varebeskrivelse:

Beskrivelsen af de fysisk-kemiske og honning-palynologiske egenskaber for »Miel de La Alcarria« forbedres, idet der tilføjes matematiske symboler til angivelse af grænseværdierne for hver parameter.

Grænseværdierne for de fysisk-kemiske og honning-palynologiske egenskaber justeres på baggrund af de erfaringer, der er samlet i de mere end 16 år, oprindelsesbetegnelsen »Miel de La Alcarria« har eksisteret, og på baggrund af analyser foretaget i honninglaboratoriet i Centro Agrario de la Junta de Comunidades de Castilla-La Mancha (Landbrugscentret under Castilla-La Manchas selvstyrende regering), som har gjort det muligt at beskrive produktet mere detaljeret.

3.2. Geografisk område:

Det geografiske område er revideret med henblik på at tilføje de ændringer, der er sket i takt med, at flere eller nye lokalområder er blevet anerkendt: man har fundet, at nogle lokaleområder ikke var nævnt, selvom de er omgivet af områder, der var nævnt og omfattet af det beskyttede område, uden at der var nogen grund til at udelukke dem. Derfor er de nu medtaget i den nye beskrivelse af det beskyttede område.

Desuden forholder det sig sådan, at bistaderne er i færd med at brede sig ind over grænserne til de tilstødende kommuner. Derfor, og under hensyntagen til konklusionerne i undersøgelsen fra Centro Agrario de la Junta de Comunidades de Castilla-La Mancha, har man tilføjet nye kommuner med det formål at fremme den maksimale udnyttelse af honningproduktionen i området, samtidig med at »Miel de La Alcarrias« kvaliteter bevares og ligheden i blomstermangfoldigheden tages i betragtning.

3.3. Bevis for oprindelse:

Som følge af ændringen af den kontrolstruktur, der verificerer varespecifikationen, er der lavet en ny tekst til afsnittet »Kontrol og Certificering«, som erstatter den oprindelige tekst. Under henvisning til de relevante afsnit i varespecifikationen erstattes det oprindelige kontrolorgan således af det nyetablerede Organismo de Control encargado de la Certificación (kontrolorganet med ansvar for certificering), og der opstilles en række krav til produktet og dets emballering.

3.4. Produktionsmetode:

Som følge af ændringen af kontrolstrukturen erstattes teksten i dette afsnit om produktionsmetoden af en anden tekst, der beskriver de krav, der stilles til »Miel de La Alcarria« og dens certificerbare karakteristika. Derfor medtages de produktionsteknikker, der nævnes i punktet om tilknytningen til det geografiske område, i dette afsnit. Ligeledes opdateres beskrivelsen af disse teknikker, idet mange af dem i virkeligheden ikke er karakteristiske for »Miel de La Alcarria«, men omhandler lovregulerede sundheds- og fødevaremæssige krav.

3.5. Tilknytning til området:

I afsnittet om jord og vegetation i underafsnittet, der omhandler områdets vildtvoksende flora, opdateres listen over læbeblomster med merian (Thymus mastichina L. subsp. Mastichina), og i underafsnittet, der omhandler dyrkningsområdet, tilføjes følgende tekst: »Der vokser desuden aromatiske planter og krydderurter, hovedsageligt lavandin (Lavandula hybrida Rev).«

Som nævnt er beskrivelsen af produktionsteknikkerne flyttet til afsnittet om produktionsmetoden.

3.6. Kontrolstruktur:

I henhold til forordning (EF) nr. 510/2006 anmodes der om, at certificeringsorganet »GEACAM.S.A.« bliver kontrolorgan for BOB »Miel de La Alcarria«. Dette organ er godkendt af det nationale attesteringsorgan (ENAC) i overensstemmelse med standarden UNE-EN 45011 »Generelle kriterier for organer, der udfører produktcertificering«.

3.7. Mærkning:

Der indsættes en ny beskrivelse, der skal sikre en bedre identifikation af emballagen.

3.8. Krav i nationale bestemmelser:

De gældende EU-bestemmelser og nationale bestemmelser tilføjes.

ENHEDSDOKUMENT

RÅDETS FORORDNING (EF) Nr. 510/2006

»MIEL DE LA ALCARRIA«

EF-Nr.: ES-PDO-0117-0079-22.09.2010

BGB ( ) BOB ( X )

1. Betegnelse:

»Miel de La Alcarria«

2. Medlemsstat eller tredjeland:

Spanien

3. Beskrivelse af landbrugsproduktet eller fødevaren:

3.1. Produkttype:

Kategori 1.4. Andre animalske produkter (æg, honning, forskellige mejeriprodukter undtagen smør, m.m.)

3.2. Beskrivelse af produktet med betegnelsen i punkt 1:

»Miel de la Alcarria« opdeles i følgende typer:

Rosmarinhonning (Rosmarinus officinalis L.)

Lavendelhonning (Lavandula latifolia Medicus)

Mangeblomstret honning

Derudover har den på emballeringstidspunktet følgende karakteristika:

A. Fysisk-kemiske egenskaber

Vandindhold ≤ 17,5 % Hydroxymethylfurfural ≤ 15,0 mg/kg Frie syrer ≤ 35,0 meq/kg Elektrisk ledningsevne ≤ 0,62 mS/cm Kolorimetri L* 10 ≥ 55,0; – 2,0 ≤ a* 10 ≤ + 22,0; hab, 10 ≥ 74,0

B. Honning-palynologiske egenskaber

Type »Miel de La Alcarria« Pollenkorn i % Enkeltblomstret lavendelhonning Lavendelpollen > 10 % Enkeltblomstret rosmarinhonning Rosmarinpollen ≥ 15 % Mangeblomstret honning Andelen af timianpollen (Thymus t.), sarpollen (Satureja spp.), rosmarinpollen og lavendelpollen skal tilsammen være ≥ 5 %

Ligeledes skal følgende krav opfyldes:

— Andelen af pollenkorn fra lyngfamilien (Ericaceae), undtagen melbærris (Arctostaphylos uva-ursi L. Sprengel), skal være ≤ 1 %.

— Andelen af pollenkorn fra gummibærende soløje (Cistus ladanifer L.) skal være ≤ 3 %.

— Andelen af pollenkorn fra sommerfuglelavendel (Lavandula stoechas L.) skal være ≤ 3 %.

— Andelen af pollenkorn fra andre planter end prydplanter, der dyrkes i produktionsområdet, skal være ≤ 15 %, undtaget krydderurter.

C. Organoleptiske egenskaber

De forskellige honningtyper skal have de samme organoleptiske egenskaber, som blomsterne har, navnlig hvad angår aroma og smag.

Rosmarinhonning (enkeltblomstret):

— Farve: Fra hvid til ravgul.

— Aroma: Let blomsteragtig. Svag til medium intensitet og vedholdenhed.

— Smag: Sød, uden syrlighed. Svag til medium intensitet og vedholdenhed. Kun svag eftersmag.

Lavendelhonning (enkeltblomstret):

— Farve: Fra meget lys ravgul til ravgul.

— Aroma: Aromatisk, med balsamiske undertoner. Medium til stærk intensitet og vedholdenhed.

— Smag: Sød med varierende syrlighed. Medium til stærk intensitet og vedholdenhed. Intens eftersmag.

Mangeblomstret honning:

— Farve: Fra meget lys ravgul til ravgul.

— Aroma: Varierer meget. Frugtagtig, aromatisk, varm, dæmpet, animalsk, fra mere eller mindre intens blomsteragtig til frisk og grøn planteagtig. Varierende intensitet og vedholdenhed.

— Smag: Sød med varierende syrlighed. Varierende intensitet og vedholdenhed. Generelt frisk eftersmag.

3.3. Råvarer (kun for forarbejdede produkter):

—

3.4. Foder (kun for produkter af animalsk oprindelse):

—

3.5. Specifikke etaper af produktionen, som skal finde sted i det afgrænsede geografiske område:

Produktionen og forarbejdningen af »Miel de La Alcarria« skal foregå i det afgrænsede geografiske område.

3.6. Særlige regler vedrørende udskæring, rivning eller emballering osv.:

De fysisk-kemiske egenskaber »vandindhold« og »hydroxymethylfurfural« forandrer sig (i begge tilfælde stiger indholdet), når honningen tappes på fad, flyttes eller efter en vis tid emballeres. For at bevare honningens særlige karakteristika skal emballeringen derfor foregå i det afgrænsede geografiske område.

Nettoindholdet i emballagen fastsættes af gældende regler, dog maksimum 1 kg.

Emballagens lukkemekanisme skal sikre, at indholdet er isoleret.

Emballagematerialet skal være af gennemsigtigt ufarvet glas.

Det er ikke tilladt at genbruge emballagen.

3.7. Specifikke mærkningsregler:

Honning, der markedsføres med den beskyttede oprindelsesbetegnelse »Miel de La Alcarria«, og som ved emballeringen opfylder kravene i varespecifikationen, skal være mærket med en kontroletiket, der er udstedt og kontrolleret af kontrolorganet for den beskyttede oprindelsesbetegnelse »Miel de La Alcarria«. Desuden skal emballagen være plomberet og mærket med en etiket, der som minimum indeholder følgende oplysninger:

— Tydelig angivelse af »Denominación de Origen Miel de La Alcarria« eller »Denominación de Origen Protegida Miel de La Alcarria«.

— Angivelse af honningtype: Rosmarinhonning, lavendelhonning eller mangeblomstret honning.

Al emballeret honning, der klarer kvalitetskontrollen og opfylder de krav, der beskrives i afsnittet med beskrivelsen af produktet, skal mærkes med følgende logo:

4. Præcis afgrænsning af det geografiske område:

Det område, hvor bistaderne er placeret, er beliggende i centrum af Den Iberiske Halvø og omfatter forskellige kommuner i området Agraria de La Alcarria i provinserne Guadalajara og Cuenca.

Områdets areal er på 10 354 km2.

Emballeringsområdet svarer til produktionsområdet og omfatter følgende kommuner i provinserne Guadalajara og Cuenca:

I provinsen Cuenca: Abía de la Obispalía, Albalate de las Nogueras, Albendea, Alcantud, Alcázar del Rey, Alcohujate, Altarejos (kun inklusive Poveda de la Obispalía), Arandilla del Arroyo, Arrancacepas, Barajas de Melo, Bascuñana de San Pedro, Beteta (inklusive Beteta og de Valtablado de Beteta), Buciegas, Buendía, Campos del Paraíso, Canalejas del Arroyo, Cañamares, Cañaveras, Cañaveruelas, Cañizares, Carrascosa, Castejón, Castillo-Albaráñez, Cuenca (kun inklusive Cólliga, Colliguilla og Villanueva de los Escuderos), Cueva del Hierro, Frontera (La), Fuentenava de Jábaga, Gascueña, Huelves, Huerta de la Obispalía, Huete, Leganiel, Olmeda de la Cuesta, Olmedilla de Eliz, Paredes, Peraleja (La), Pineda de Cigüela, Portalrubio de Guadamejud, Pozuelo (El), Priego, Puebla de Don Francisco, Rozalén del Monte, Saceda-Trasierra, Saelices, Salmeroncillos, San Pedro Palmiches, Sotorribas (inklusive Collados, Pajares, Ribagorda, Ribatajada, Ribatajadilla, Torrecilla og Villaseca), Tinajas, Torralba, Torrejoncillo del Rey, Uclés, Valdecolmenas (Los), Valdeolivas, Valsalobre, Vellisca, Villaconejos de Trabaque, Villalba del Rey, Villanueva de Guadamejud, Villar de Domingo García, Villar del Infantado, Villar de Olalla (kun inklusive Barbalimpia, Hortizuela og Villarejo Seco), Villar y Velasco, Villarejo de la Peñuela, Villas de la Ventosa og Vindel.

I provinsen Guadalajara: Abánades, Alaminos, Alarilla, Albalate de Zorita, Albares, Alcocer, Alcolea del Pinar, Aldeanueva de Guadalajara, Algora, Alhóndiga, Alique, Almadrones, Almoguera, Almonacid de Zorita, Alocén, Anguita (kun inklusive Padilla del Ducado), Aranzueque, Arbancón, Arbeteta, Argecilla, Armallones, Armuña de Tajuña, Atanzón, Auñón, Azuqueca de Henares, Baides, Barriopedro, Berninches, Brihuega, Budia, Bujalaro, Canredondo, Cañizar, Casas de San Galindo, Caspueñas, Castejón de Henares, Castilforte, Cendejas de Enmedio, Cendejas de la Torre, Centenera, Cifuentes, Ciruelas, Cogollor, Cogolludo (inklusive Aleas, Beleña del Sorbe og Torrebeleña), Copernal, Chiloeches, Chillarón del Rey, Driebes, Durón, Escamilla, Escariche, Escopete, Espinosa de Henares, Esplegares, Estriégana, Fuencemillán, Fuentelencina, Fuentelviejo, Fuentenovilla, Gajanejos, Guadalajara (inklusive Guadalajara, Iríepal, Taracena og Valdenoches), Henche, Heras de Ayuso, Hita, Hontoba, Horche, Hortezuela de Ocen (La), Huérmeces del Cerro, Huertahernando, Hueva, Humanes, Illana, Inviernas (Las), Irueste, Jadraque, Jirueque, Ledanca, Loranca de Tajuña, Lupiana, Luzaga, Mandayona, Mantiel, Marchamalo, Masegoso de Tajuña, Matillas, Mazuecos, Medranda, Membrillera, Millana, Mirabueno, Miralrío, Mondéjar, Montarrón, Moratilla de los Meleros, Muduex, Negredo, Ocentejo, Olivar (El), Olmeda de Cobeta (kun inklusive La Buenafuente del Sistal), Olmeda de Jadraque (La), Pareja, Pastrana, Peñalén, Peñalver, Peralveche, Pinilla de Jadraque, Pioz, Poveda de la Sierra, Pozo de Almoguera, Pozo de Guadalajara, Puebla de Beleña, Recuenco (El), Renera, Riba de Saelices (inklusive La Loma og Ribarredonda), Romanones, Sacecorbo, Sacedón, Saelices de la Sal, Salmerón, San Andrés del Congosto, San Andrés del Rey, Sauca, Sayatón, Sigüenza, Solanillos del extremo, Sotillo (El), Sotodosos, Taragudo, Tendilla, Toba (La ), Torija, Torrecuadradilla, Torre del Burgo, Torremocha del Campo, Torremocha de Jadraque, Tórtola de Henares, Trijueque, Trillo, Utande, Valdarachas, Valdearenas, Valdeavellano, Valdeconcha, Valdegrudas, Valderrebollo, Valfermoso de Tajuña, Valtablado del Río, Viana de Jadraque, Villanueva de Alcorón, Villanueva de Argecilla, Villaseca de Henares, Yebes, Yebra, Yélamos de Abajo, Yélamos de Arriba, Zaorejas og Zorita de los Canes.

5. Tilknytning til det geografiske område:

5.1. Det geografiske områdes egenart:

Området La Alcarria er et plateau beliggende i 900 til 1 000 meters højde, der gennemstrømmes af vandløb, som har skabt en række sletter og slugter, på hvis skrænter man finder mange forskellige aromatiske planter og kratbevoksning.

Sletterne er beliggende 700-800 meter over havets overflade. Den vigtigste af dem er sletten ved floden Tajuña, der deler området i to.

Jorden er basisk og af mergel- og gipsholdig karakter.

Områdets vildtvoksende flora er rig på læbeblomster såsom rosmarin, (Rosmarinus officinalis L.), timian (Thymus ssp.), lavendel (Lavandula latifolia Medicus), sar (Satureja ssp.), isop (Hissopus officinalis, L.), merian (Thymus mastichina L. subsp. mastichina) og andre planter såsom melbærris (Arctostaphylos uva-ursi L. Sprengel) og tornblad (Genista scorpius, L.) m.fl.

De dyrkede arealer i området anvendes til dyrkning af skiftevis korn og solsikke. Der er desuden en mindre andel af permanente beplantninger, hovedsageligt vin og oliven. Der vokser også aromatiske planter og krydderurter, hovedsageligt lavandin (Lavandula hybrida Rev). Derudover findes der et større omfang forskellige træarter, der har stor betydning for biavlen, som f.eks. steneg, almindelig eg, fyrretræer og sevenbom.

Klimaet er tempereret, frisk middelhavsklima. Middeltemperaturen ligger mellem 8 °C og 12 °C. Det er koldt i lange perioder, hvor temperaturen svinger mellem 0 °C og 4 °C, mens den i de varme perioder svinger mellem 18 °C og 22 °C.

Ifølge den forarbejdningsmetode, der er fastlagt af biavlerne i det geografiske område, stilles der følgende krav til forarbejdningen: maksimumtemperaturen må højst være 45 °C ved udskilningen af honningen til omhældning og emballering, pasteurisering er ikke tilladt, det skal garanteres, at der ikke forekommer overophedning, det er ikke tilladt at bruge filtrering af sand, kiselgur eller lignende, da det naturlige indhold af pollen dermed fjernes, og omhældningen skal ske ved hjælp af tyngdekraften.

5.2. Produktets egenart

A. Fysisk-kemiske egenskaber

Vandindhold ≤ 17,5 % Hydroxymethylfurfural ≤ 15,0 mg/kg Frie syrer ≤ 35,0 meq/kg Elektrisk ledningsevne ≤ 0,62 mS/cm Kolorimetri L* 10 ≥ 55,0; – 2,0 ≤ a* 10 ≤ + 22,0; hab, 10 ≥ 74,0

B. Honning-palynologiske egenskaber

Type »Miel de La Alcarria« Pollenkorn i % Enkeltblomstret lavendelhonning Lavendelpollen > 10 % Enkeltblomstret rosmarinhonning Rosmarinpollen ≥ 15 % Mangeblomstret honning Andelen af timianpollen (Thymus t.), sarpollen (Satureja spp.), rosmarinpollen og lavendelpollen skal tilsammen være ≥ 5 %

Endvidere skal følgende betingelser opfyldes:

— Andelen af pollenkorn fra lyngfamilien (Ericaceae), undtagen melbærris (Arctostaphylos uva-ursi L. Sprengel), skal være ≤ 1 %.

— Andelen af pollenkorn fra gummibærende soløje (Cistus ladanifer L.) skal være ≤ 3 %.

— Andelen af pollenkorn fra sommerfuglelavendel (Lavandula stoechas L.) skal være ≤ 3 %.

— Andelen af pollenkorn fra andre planter end prydplanter, undtaget aromatiske planter, der dyrkes i produktionsområdet skal være ≤ 15 %.

C. Organoleptiske egenskaber

De forskellige honningtyper skal have de samme organoleptiske egenskaber som blomsterne har, navnlig hvad angår aroma og smag.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

De forhold, der karakteriserer området La Alcarria, der ligger mellem 900 og 1 000 meter over havets overflade, det tempererede, friske middelhavsklima og den basiske jord giver grobund for en vildtvoksende flora, der er rig på læbeblomster såsom rosmarin, timian, lavendel, sar, isop, merian og andre planter såsom melbærris og tornblad, der karakteriserer »Miel de La Alcarria« og har betydning for inddelingen i honningtyper i henhold til det procentvise indhold af pollen og de organoleptiske og fysisk-kemiske egenskaber såsom indholdet af vand, hydroxymethylfurfural og frie syrer samt ledningsevnen og kolometrien, der er forskellige fra andre honninger.

Henvisning til offentliggørelsen af varespecifikationen:

(Artikel 5, stk. 7, i forordning (EF) nr. 510/2006)

http://pagina.jccm.es/agricul/paginas/comercial-industrial/consejosreguladores/pliegos/pliego_condiciones_miel_alcarria.pdf

(1) EUT L 93 af 31.3.2006, s. 12.